Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 113/1998. (VI. 10.) Korm. rendelet 6. számú mellékletben meghatározott tartalmú kiviteli
Paragraph Index: 2430

b) 12 hónapot nem meghaladó ideig tartó üzemeltetésre jogosít fel, ha az átmeneti tároló üzemeltetési engedélyét kell megújítani. A Hatóság a b) pont szerinti idõtartamnál indokolt esetben rövidebb idõtartamot is megszabhat az engedélyben. 2.229. Az engedély határozott ideig érvényes, idõtartamát a Hatóság a kivitelezéséhez, üzembevételhez szükséges tevékenység sajátosságait figyelembe véve határozza meg. Az érvényesség nem lehet hosszabb az elvi átalakítási engedélyben meghatározott idõpontnál. Az engedély – a jogszabályi elõírások változatlansága esetén – egy alkalommal meghosszabbítható 2 évnél nem hosszabb idõtartamra. 2.230. Az engedély lejártát vagy érvénytelenné válását követõen a hatályos elõírások szerinti új eljárásban kell kezdeményezni az új engedély megszerzését. 2.231. Az engedélykérelemben be kell mutatni, hogy az átmeneti tároló biztonsága az átalakítás kivitelezése során nem csökken, továbbá a beépített vagy átalakított biztonsági programozható rendszerrel a létesítmény biztonságosan üzembe vehetõ és üzemben tartható. Ennek érdekében az engedélykérelemnek tartalmaznia kell:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes